Christian H. Hansen (DF), 1999-03-19:
Da vores ordfører ikke kan være til stede i dag, skal jeg fremsige følgende - han er i Vestjylland og på grund af en manglende motorvej kunne han desværre ikke nå her tilbage, men han har da nogle bemærkninger til lovforslaget, som han gerne vil bede ministeren om at lytte meget nøje til, så ministeren har mulighed for at rette det til, inden han dukker op igen.
Der er her tale om et lovforslag af en sådan karakter, at Dansk Folkeparti med stor sikkerhed i den sidste ende må tvinges til at stemme imod.
Vi kan dårligt forestille os, at der i de videre forhandlinger og under udvalgsbehandlingen tilføres så tilstrækkelige imødekommelser af Dansk Folkepartis synspunkter, at vi kan stemme for.
Det er selvfølgelig hensigtsmæssigt, at der gennem lovforslaget sikres en forenkling af de mange forskellige kategorier af erhvervsmæssig buskørsel samt afgrænsning af erhvervsmæssig personbefordring og en regulering af bustrafikken.
Det, som umiddelbart springer i øjnene, er specielt spørgsmålet om fjernbustrafikken over Storebæltsforbindelsen, hvor der i lovforslaget gives trafikministeren bemyndigelse til at foretage forsøg med henblik på at supplere det kollektive trafiksystem med endnu et transporttilskud, som det så smukt hedder i de indledende bemærkninger til lovforslaget.
Når der dykkes ned i det enkelte lovforslag og bemærkninger specielt vedrørende fjernbuskørsel, fremgår det tydeligt, at der med hensyn til tilladelsen til rutekørsel skal tages hensyn til, om behovet for kørsel er dækket eller kunne dækkes ved anvendelse af bestående kollektive trafikforbindelser.
Det nævnes i bemærkningerne, at et sammenhængende jernbanesystem fortsat skal være fundamentet for den kollektive trafik, og at det kan blive meget dyrt at opretholde et velfungerende jernbanesystem, hvis økonomien på alle centrale strækninger udhules af fjernbustrafikken, der kun betjener strækningerne på de mest rentable tidspunkter af døgnet.
Det lyser således ud af lovforslaget, at udvidelserne i fjernbusbetjeningen vil være en alvorlig konkurrent specielt til DSB, hvor det klart erkendes, at en varetagelse af transportopgaven på denne måde vil være en åbenbar trussel
for det eksisterende og forholdsvis meget dyre offentlige trafiksystem
Således foreslås, at der gives en bemyndigelse
Dansk Folkeparti finder naturligvis, at konkurrencen på området bør gives helt fri, således at kunderne kan opnå den mest konkurrencedygtige fordel.
Vi kan således ikke se nogen som helst rimelighed i, at der overhovedet foretages
Det hedder nok så smukt, at buskørsel skal foregå under betryggende former af hensyn til færdselssikkerheden, og at dette kan sikres gennem lovgivningens angivelse af økonomiske og faglige, uddannelsesmæssige krav, der skal være opfyldt, før der kan udstedes en tilladelse.
måske har kørt den bus i 20 eller 30 år.
Herunder fremsættes der lovforslag, der udmunder i skærpede bøder bl.a. i tilfælde af overtrædelse af forskrifter vedrørende hastighedsbegrænsere, idet ministeren anser det for en grov forseelse at udføre kørsel med ikkefunktionsdygtige hastighedsbegrænsere, eller uden at fartbegrænserne er installeret.
Ifølge lovforslaget ser ministeren åbenbart kun en færdselsmæssig risiko i forbindelse med det forhold, at der eventuelt kan være fusket med hastighedsbegrænserne, ligesom man i lovforslaget går
helt uden om, at der også i den kollektive bustrafik bør skærpes omkring bøder i tilfælde af grove forseelser
Efter Dansk Folkepartis opfattelse burde en hastighedsoverskridelse ved kørsel med eksempelvis en HT-bus eller andre forsømmeligheder, f.eks. materiel, som er i uorden, døre, man sidder fast i - det har vi jo set en del tilfælde af her på det sidste - i lige så høj grad medføre skærpede bødekrav samt inddragelse af tilladelserne.
Lovforslaget har tydeligvis til hensigt at ramme de private vognmænd og friholde den kollektive trafik, både i relation til konkurrencedygtigheden og i relation til skærpede straffe.
Endelig er der det tredje punkt, som Dansk Folkeparti tillægger afgørende vægt, nemlig ophævelsen af kravet om dansk indfødsret for tilladelsesindehaverne samt ansvarlige ledere i selskaberne.
Forslaget er en parallel - åbenbart en omsiggribende tendens på dette område - til, hvad vi også har set i taxalovgivningen for nylig.
Dansk Folkeparti har svært ved at se, hvorledes den endog skærpede lovgivning vedrørende buskørsel, herunder krav om faglige uddannelsesmæssige forhold sammen med de skærpede sikkerhedsmæssige krav og de generelle krav til i det hele taget at drive vognmandsforretningen, er forenelig med, at kravet om dansk indfødsret ikke længere skal opretholdes. Dansk Folkeparti vil naturligvis gå konstruktivt ind i udvalgsarbejdet, men som nævnt kan vi ikke forestille os, medmindre ministeren har lyttet meget efter nu og får det rettet, at vi kan gå ind for forslaget til sidst.